เดอะวอยซ์ คิดส์ ไทยแลนด์

เดอะวอยซ์ คิดส์ ไทยแลนด์ (The Voice kids Thailand) เป็นรายการประกวดร้องเพลงสำหรับเด็กอายุ 7–14 ปี ผลิตโดย AP&J โดยซื้อลิขสิทธิ์จากทัลปา มีเดีย กรุ๊ป ประเทศเนเธอร์แลนด์ สืบเนื่องมาจากเดอะวอยซ์ไทยแลนด์ ประสบความสำเร็จอย่างสูงในฤดูกาลแรกทำให้ประเทศไทยเป็นประเทศที่ 7 ที่จะเริ่มทำ The Voice Kids

**กติกา**
การแข่งขันประกอบด้วย 4 รอบ คือ The Blind Audition, Battle Phase, The Sing Off และ Live Show โดยในรอบ Blind Audition ผู้เข้าประกวดจะถูกคัดเลือกจากเสียงร้องเพียงอย่างเดียว โดยเหล่าโค้ชจะนั่งหันหลังให้กับผู้เข้าแข่งขันและเมื่อได้ยินเสียงร้องที่ถูกใจ โค้ชจะกดปุ่มเพื่อหมุนเก้าอี้หันหน้ากลับมาหาผู้เข้าแข่งขันเพื่อรับเข้าสู่ทีม ในฤดูกาลที่ 7 ของรายการ ได้มีการเพิ่มกติกาพิเศษคือปุ่ม "บล็อก (Block)" ซึ่งจะให้โค้ชทุกคนมีสิทธิ์กีดกันโค้ชคนอื่นในการนำผู้เข้าแข่งขันเข้าทีมตัวเอง ทำให้รายการมีสีสันมากขึ้น- กรณีโค้ชกดปุ่มหันเก้าอี้มาเพียงคนเดียว ผู้เข้าแข่งขันจะเข้าสู่ทีมของโค้ชคนนั้นทันที- กรณีมีโค้ชกดปุ่มหันเก้าอี้มามากกว่า 1 คน สิทธิในการเลือกร่วมทีมจะเป็นของผู้เข้าแข่งขัน- กรณีผู้เข้าแข่งขันร้องเพลงจบ โดยที่ไม่มีโค้ชคนใดหันมา ผู้เข้าแข่งขันจะตกรอบ Blind Audition- กรณีมีโค้ชกดปุ่มหันเก้าอี้มาแต่ถูกโค้ชคนที่หันก่อนหน้าใช้สิทธิ์บล็อคไว้ ผู้เข้าแข่งขันจะไม่มีสิทธิ์เลือกไปอยู่ทีมโค้ชคนนั้น และกรณีที่หันมาเพียงแค่สองคนแต่คนที่สองถูกบล็อค ผู้เข้าแข่งขันจะเข้าสู่ทีมของโค้ชที่ใช้สิทธิ์บล็อคโดยอัตโนมัติ โค้ชแต่ละท่านใช้สิทธิ์บล็อคได้ 2 ครั้ง ตลอดการคัดเลือกรอบ Blind Audition
เมื่อเหล่าโค้ชได้รวบรวมสมาชิกในทีมแล้ว โค้ชจะคอยเป็นผู้ให้คำปรึกษาด้านการขับร้องแก่ผู้เข้าแข่งขันเพื่อเข้าสู่รอบ Battle Phase ซึ่งในรอบนี้โค้ชจะทำการจับลูกทีมมาประชันในการร้องเพลงเดียวกันและโค้ชจะเป็นผู้ตัดสินเข้ารอบ Sing Off โดยในรอบ Sing Off โค้ชจะให้ลูกทีมที่ชนะมาร้องเพลงที่ตัวเองเคยร้องในรอบ Blind Audition อีกที เพื่อคัดเลือกเข้าในรอบ Live Show โดยในรอบ Live Show ผู้เข้าแข่งขันของแต่ละทีมจะประชันกับผู้เข้าแข่งขันจากทีมอื่นๆ ในการแสดงถ่ายทอดสด โดยผู้ชมทางบ้านจะลงคะแนนโหวตเพื่อเลือกผู้เข้าแข่งขันที่ชื่นชอบให้ผ่านเข้ารอบ และโค้ชเองจะเลือกผู้ที่ผ่านเข้ารอบต่อไปเช่นกัน จนรอบสุดท้ายโค้ชแต่ละคนจะเหลือผู้เข้าแข่งขันเพียงคนเดียว และผลตัดสินสุดท้ายจากการโหวตหลังการแสดงถ่ายทอดสดจะเป็นกำหนดว่าใครคือผู้ชนะ

**โค้ช**
ในฤดูกาลแรกได้มีการเปิดตัวโค้ชทั้ง 3 คนได้แก่ โค้ชตู่ - ภพธร สุนทรญาณกิจ, โค้ชซานิ - นิภาภรณ์ ฐิติธนการ และ โค้ชปาน - ธนพร แวกประยูร 
ในฤดูกาลที่ 2 โค้ชตู่ ภพธร ได้ถอนตัวออกจากรายการ จึงได้มีการเปลี่ยนตัวมาเป็น โค้ชคู่หู โค้ชสุเมธแอนด์เดอะปั๋ง ทำให้รายการมีโค้ชทั้งหมด 4 คน แต่จะมีโค้ชทั้งหมด 3 ทีม
ในฤดูกาลที่ 4 ได้มีการเปลี่ยนแปลงโค้ชครั้งใหญ่ โดยจะประกอบไปด้วย โค้ชติ๊ก ชีโร่ - มนัสวิน นันทเสน , โค้ชต๊งเหน่ง - รัดเกล้า อามระดิษ และ โค้ชลุลา - กันยารัตน์ ติยะพรไชย 
ต่อมาในฤดูกาลที่ 6 ได้มีการเปลี่ยนแปลงอีกครั้งโดยมี โค้ชแหม่ม - พัชริดา วัฒนา เข้ามาทำหน้าที่แทนโค้ชรัดเกล้า และ โค้ชโจ๊ก - กรภพ จันทร์เจริญ เพิ่มเข้ามาเป็นโค้ชคนที่ 4
ในฤดูกาลที่ 7 โค้ชว่าน - ธนกฤต พานิชวิทย์ ได้เข้ามาทำหน้าที่แทนโค้ชลุลา
}
ธนพร แวกประยูร
นิภาภรณ์ ฐิติธนการ
สุเมธแอนด์เดอะปั๋ง
รัดเกล้า อามระดิษ
มนัสวิน นันทเสน
กันยารัตน์ ติยะพรไชย
พัชริดา วัฒนา
กรภพ จันทร์เจริญ
ธนกฤต พานิชวิทย์
ไฟล์:CoachTVKTH.jpg|โค้ชซีซัน 1 (ซ้ายไปขวา): ตู๋ ภพธร, ปาน ธนพร, ซานิ นิภาภรณ์

**ฤดูกาล**
gold – ทีมชนะและลูกทีมในรอบการแสดงสด
#B0E0E6 – รองชนะเลิศอันดับ 1
#E8CCD7 – รองชนะเลิศอันดับ 2
หมายเหตุ: เดอะวอยซ์ คิดส์ 3 ซีซั่นแรกจะประกาศแต่ผู้ชนะ โดยไม่มีลำดับที่ 2 หรือ 3 ออกมาอย่างเป็นทางการ

**ภาพรวมของรายการ**
สัญลักษณ์สี
border=darkgray ทีมปาน
border=darkgray ทีมตู่
border=darkgray ทีมซานิ
border=darkgray ทีมสุเมธแอนด์เดอะปั๋ง
border=darkgray ทีมติ๊ก ชีโร่
border=darkgray ทีมรัดเกล้า
border=darkgray ทีมลุลา
border=darkgray ทีมแหม่ม พัชริดา
border=darkgray ทีมโจ๊ก โซคูล
border=darkgray ทีมว่าน ธนกฤต

**แหล่งข้อมูลอื่น**
  เว็บไซต์ของเดอะวอยซ์ คิดส์ ไทยแลนด์ date=2013-03-30 -  หน้าเฟซบุ๊กของเดอะวอยซ์ คิดส์ ไทยแลนด์-  ทวิตเตอร์ของเดอะวอยซ์ คิดส์ ไทยแลนด์-  อินสตาแกรมของเดอะวอยซ์ คิดส์ ไทยแลนด์-  ยูทูบของเดอะวอยซ์ คิดส์ ไทยแลนด์
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2556
เดอะวอยซ์ คิดส์ ไทยแลนด์

หมวดหมู่:รายการโทรทัศน์ไทยสำหรับเด็ก